google/wiki40b huggingface dataset:
Gudetrepåfuglspinner

Utseende

En stor (vingespenn 90 – 140 mm), brun spinner med forholdsvis liten kropp. Hunnene er større og tyngre enn hannene. Vingene er brune, med en bred, lys tverrlinje midt i både for- og bakvingene. På innsiden av denne sitter det på hver vinge en halvmåneformet, halvgjennomsiktig flekk. I spissen av forvingen er det en liten, svart flekk. Larven er blekgrønn med små, hvite vorter langs ryggen og svarte flekker.

Levevis

Larven lever på gudetre (Ailanthus altissima). Dette treet stammer fra spinnerens hjemområde i Øst-Asia, men det har blitt plantet over store deler av verden, og gudetrepåfuglspinneren bruker det også der den har etablert seg i nyere tid.

Brukt i silkeproduksjon

Gudetrepåfuglspinneren har blitt brukt i produksjon av silke i liten skala. Silken blir ikke så fin som den fra den ekte silkespinneren (Bombyx mori), men godt brukbar til tekstiler. Som mange andre påfuglspinnere er den forholdsvis lett å få til å formere seg i fangenskap.
Noma-prisen

Noma-prisen (japansk: 野間アフリカ出版賞; engelsk: Noma Award for Publishing in Africa; fransk: Le Prix Noma de publication en Afrique) var en litteraturpris for fremragende afrikanske forfattere og forskere som publiserte i Afrika. Aktuelle vinnere var bøker som hadde blitt utgitt i Afrika året i forveien. De kunne være skrevet på alle språk brukt i Afrika, både lokale og europeiske.
Prisen var på 10 000 amerikanske dollar. Den ble etablert i 1979 av den japanske forleggeren Shoichi Noma og delt ut første gang i 1980. Fram til 2009 ble den delt ut årlig til en ny bok i en av kategoriene skjønnlitteratur, barnebøker eller akademisk litteratur. Prisen ble finansiert av det japanske forlaget Kōdansha, hvor Shoichi Noma var redaktør, og blir delt ut i regi av UNESCO. Prisen ble administrert fra et sekretariat i Oxford i England, og bidro til å styrke den afrikanske litteraturens stilling.
Etter 2009 har prisen ikke blitt delt ut. Nomafamiliens sponsorat gikk da ut etter 30 år, og prisen opphørte.
Ádám Lang

Landslaget

Han ble tatt ut i Ungarns EM-tropp til EM i Frankrike 2016.
Finn Johansen

Oktober 2007: Forurenset drikkevann i Oslo

17. oktober 2007 kom Finn Johansen og Vann- og avløpsetaten i Oslo kommune under hard skyts fra media og Oslos befolkning etter at det ble funnet giardia-parasitter i drikkevannet på tre ulike stedet i Storo-området. Drikkevannet kom fra Oset vannrenseanlegg.
Johansens avgjørelser kom ytterligere i fokus da det ble kjent at legemiddelselskapet GE Healthcare oppdaget parasitter i vannet allerede 8. oktober. Vann- og avløpsetaten ble rutinemessig varslet omgående, men valgte å avvente nye prøver før det ble slått offentlig alarm. Spesielt kritisk ble det fremstilt at sykehusene ikke fikk beskjeden på et tidligere tidspunkt.
21. oktober ble drikkevannet i Oslo friskmeldt.
Ingen hverdag

Ingen hverdag er et musikkalbum med Valkyrien Allstars. På albumet henter bandet tekster fra mange kjente lyrikere: «Det er ingen hverdag mer» og «Melodi» av Gunvor Hofmo, «Griner du» av Margrethe Munthe, «Himmel og hav» av André Bjerke, «Du og jeg» av Inger Hagerup og «Det er den draumen» av Olav H. Hauge. I tillegg er to tekster, «Jeg tenker på deg» og «Ikke stjerner», skrevet av Tuva Livsdatter Syvertsen. Tre tekster, «Min pipa» (tradisjonell), «Straffangens erindring» (fra Vardal Bygdebok, 1930) og «Mitt liv er sjukt» (tradisjonell form, etter Sudan Dudan) er uten kjent forfatter. Albumet er arrangert av Valkyrien Allstars . 
Albumet ble utgitt 14. oktober 2011.
Norges statsgjeld

Norges statsgjeld er offentlig gjeld tatt opp av staten. Staten låner ved å opprette gjeldsbrev kalt statsobligasjoner (løpetid over 1 år) og statskasseveksler (løpetid under 1 år) som i hovedsak kjøpes av banker.
Statsgjelden var 4. kvartal 2017 på 522 milliarder kr. Budsjetterte renteutgifter på statsgjelden for 2018 er 8,9 milliarder kr.

Historikk

Det danske riksgjeldskontoret ble opprettet i 1789. Da Norge gikk ut av unionen med Danmark i 1814 tok Norge på seg ansvar for en del av Danmark/Norges felles statsgjeld.

Utenlandsgjeld

Norsk offentlig sektor har per 2. kvartal 2012 en utenlandsgjeld på 332 milliarder kroner, som var en nedgang på 24 milliarder kroner fra 1. kvartal 2012. Dette i kontrast til Norges samlede offentlige og private utenlandsgjeld som er på 3 700 milliarder kroner, brorparten lånt inn av banker
Abubakar Hussain

Bakgrunn

Abu ble født i Lahore, Pakistan men har vokst opp på Lørenskog, og noen få år på Bjørndal. Familien hans er opprinnelig fra Pakistan, men har bodd i Norge siden 1970.
Kazumichi Takagi

Japans herrelandslag

Kazumichi Takagi spilte fem landskamper for Japans herrelandslag.
Vikarbyrå

Et vikarbyrå, også kalt bemanningsselskap, er et selskap som ansetter arbeidstakere på midlertidig eller fast basis, for så å leie disse ut til andre arbeidsgivere i både offentlig og privat sektor. Mange vikarbyråer tilbyr også andre tjenester, som rekruttering til direkte ansettelser hos kundebedrifter og rådgivning i omstillingsprosesser.

Norge

En lovendring i Norge i 2000 innebar at adgangen til å leie inn fra vikarbyråer ble betydelig utvidet og forenklet. Norske vikarbyråer opplevde vekst i etterspørselen etter personell på midten av 2000-tallet. Bransjen ble hardt rammet da finanskrisen brøt ut i 2008, og antall årsverk utleid gjennom bransjen nådde en foreløpig topp i 2008, selv om bransjens totale omsetning økte.
Bransjen sysselsetter om lag 1 % av arbeidsstyrken i Norge. Selskapene Adecco og Manpower er de største aktørene i det norske markedet og stod i 2013 for i omtrent 43% av omsetningen i den norske bemanningsbransjen.
Vikarbyråbransjen har et betydelig innslag av utenlandske arbeidstakere sammenlignet med arbeidsmarkedet generelt. I 2011 var nesten halvparten av vikarene formidlet gjennom vikarbyråer innvandringsbakgrunn, både førstegenerasjons innvandrere bosatt i Norge og utenlandske arbeidstakere på korttidsopphold. Personer fra Øst-Europa utgjør den største gruppen innen førstnevnte kategori, og blant de på korttidsopphold er det flest personer fra andre land i Norden.
Kate Mosse

Liv og virke

Hun er født i Chichester i West Sussex og har sin utdannelse fra mellomskolen i Chichester og New College ved Universitet i Oxford. Mosse debuterte med romanen Eskimo Kissing i 1996 om en ung adoptert kvinne som søker sin bakgrunn. Den ble etterfulgt av thrilleren Crusifix Lane i 1998. Hun fikk et internasjonalt gjennombrudd med romanen Labyrinten (Labyrinth) i 2005 som er oversatt til 37 språk. Filmatiseringen av denne boken ble påbegynt i 2011. Det er en eventyrfortelling med handling både fra middelalderen og nåtiden. Romanen spøkelsesthrilleren Gravkammer, ble lansert i Norge i juni 2008. Vintergjenferd er basert på en novelle (The cave, Grotten) som hun skrev mange år tidligere. 
Hun er virksom som programleder på fjernsyn i Readers' and Writers' Roadshow på BBC 4, og i radio. I tiden 1998-2001 var hun direktør for Chichesters teaterfestival. I 1996 var hun med på å starte opp Orange-prisen for skjønnlitteratur. Hun skriver fast for The bookseller og argumenterer mot stengning av offentlige bibliotek i Storbritannia.
Mosse er offiser (OBE) av Order of the British Empire.
Bojarenes inntogsmarsj

«Bojarenes inntogsmarsj» («Bojarernes indtogsmarsch») er et musikkstykke fra 1895 av Johan Halvorsen. Det er brukt som kjenningsmelodi til Ønskekonserten i NRK radio.
Arne Korsmo

Familie

Korsmo var sønn av agronom og botaniker Emil Korsmo (1865–53). Han vokste opp i Kristiania og tok examen artium i 1920. Han giftet seg i 1945 i Stockholm med Grete Prytz Kittelsen. Sammen overtok de Grete Prytzs morfar, Julius Christian Juel, sin Villa Juel i på eiendommen Lønnhaugen på Vinderen.
Eos (album)

Eos er et musikkalbum med Terje Rypdal og David Darling, utgitt i 1984.
Andrias scheuchzeri

Andrias scheuchzeri er en utdødd kjempesalamander som kun kjennes fra fossiler.
I Karel Čapeks bok, Salamanderkrigen, okkuperer denne arten salamandere jorda i en eskatologisk science fiction- roman.
Fredsbrua (Tbilisi)

Fredsbrua (georgisk: მშვიდობის ხიდი, Mshvidobis Khidi) er ei 150 meter lang gangbru over elva Kura i Georgias hovedstad Tbilisi. Brua er bueforma, som et sjødyr, og består av glass og hvitmalt stål. Den lyses opp om natta av lysdioder.
Brua befinner seg nedafor Presidentadministrasjonsbygninga. Den ble bestilt av byrådet som en moderne forbindelse mellom Gamle Tbilisi og det nyere delen av byen. Den ble tegna av den italienske arkitekten Michele De Lucchi, mens franskmannen Philippe Martinaud sto for utforminga av lyseffektene. Brua ble offisielt åpna 6. mai 2010.
Lasse Warberg

Liv

Han ble cand. jur. i 1976 og var senere ansatt som jurist i Sosialdepartementet og Helsedirektoratet. Fra 1982 til 1988 var han sekretær i det offentlige lovutvalget for psykisk helsevern («Bernt-utvalget»), ledet av Jan Fridthjof Bernt. Han har også vært forsker ved Institutt for rettssosiologi og kriminologi ved Universitetet i Oslo.
Warberg har utgitt en bok om Norsk helserett, som utkom i 2. utgave i 2011.
Jaime Alguersuari

Toro Rosso (2009-)

2009
Han deltok i sitt første Formel 1-løp i Ungarn den 25. juli 2009. Han ble da den yngste Formel 1-sjåføren noensinne, bare 19 år og 125 dager gammel, og slo dermed rekorden til Mike Thackwell, og han ble også den syvende tenåringen som startet i et Grand Prix. Alguersuari erstattet franskmannen Sébastien Bourdais i teamet. Toro Rosso-laget uttalte at spanjolen ble valgt som Bourdais' erstatter fordi han var «den mest modne føreren av alle ungguttene i talentprogrammet». Debuten til Alguersuari ble møtt med kritikk fra flere hold, bl.a uttalte Felipe Massa at «Han er altfor ung. Dette blir feil. Da jeg ble Formel 1-fører var jeg bare 20 år.», mens sammenlagtlederen Jenson Button sa «Han kommer helt sikkert til å se mye i speilet, det er sikkert. Men på hans alder kan det ødelegge karrieren hans. Den balanserer på en knivsegg».
I sin første kvalifisering til debuten i Ungarn havnet han på en 20.-plass, og startet med det helt bakerst ved løpets start. Han endte til slutt på en 15.-plass, foran lagkamerat Sébastien Buemi. I Valencia under Europas Grand Prix kvalifiserte Jaime seg på 19.-plass, og fullførte løpet på 16.-plass. De neste fire løpene endte derimot dårlig; Alguersuari måtte bryte samtlige av dem. Han tok så en 14.-plass i Brasil, men endte sesongen med enda et brutt løp i Abu Dhabi.
2010
Den 22. januar 2010 ble det klart at Alguersuari skulle fortsette å kjøre for Toro Rosso i 2010.
I 2010-sesongens tredje løp i Malaysia tok Alguersuari sine to første poeng i Formel 1 med en 9.-plass. Det neste poenget tok han på hjemmebane i Barcelona under Spanias Grand Prix med en 10.-plass.
Wang Begravelsesbyrå

Wang Nordstrand Begravelsesbyrå as ble stiftet av Kristian August Lyche Wang i Christiania i 1877 under navnet Kristiania Begravelses-Bureau og er dermed  Norges eldste begravelsesbyrå som fortsatt eksisterer. Byråets første annonse stod på trykk i Morgenbladet 15. mai 1877. Kontor og utsalg lå fra starten av i Kirkegaten 10.
På 1600-tallet fantes ennå ingen form for begravelsesbyrå i Norge. Lokale snekkere produserte likkister for avhenting. I 1695 stiftet kjøpmenn i Christiania Store Kiøbmands Liig-Laug. Formålet var begravelse av medlemmer på en standsmessig måte. Lauget besto kun i 10 år; kassabeholdningen på 2566 speciedaler ble overdratt til Selskabet Handelens Venner, senere kjent som Oslo Handelsstands Forening.
14 år gammel kom Kristian August Lyche Wang fra Vang i Valdres til Christiania for å ta forretningsutdannelse. 35 år gammel hadde han drevet ulike virksomheter i hovedstaden, og han hadde sett behovet for profesjonell håndtering av praktiske sider ved gravferd. 
Etter Wangs død ble byrået omgjort til aksjeselskap med Christian Meidell som disponent. I 1951 overtok familien Palma og Torstein Schee, og byrået flyttet inn i Jacob Aalls gate 42. Magne Schee var disponent frem til 1992, Kjell Bjaanes i perioden 1992 – 96. I 1996 fusjonerte byrået med Nordstrand Begravelsesbyrå og drives nå med avdelingene Wang Nordstrand og Wang Majorstuen. Harald Schee er administrerende direktør.
Christiania Ligkistefabrik & Begravelsesbureau som ble stiftet av snekkermester Olavus Christiansen i 1862 eksisterte imidlertid før Wang Begravelsesbyrå. Christiansen var gårdeier i Christiania og drev sitt begravelsesbyrå de første årene fra Grubbegaten 9 og senere fra Akersgaten 59. De første årene hadde byrået hans navnet O. Christiansens Begravelses - Bureau.  Han averterte sin tjenester i Aftenposten med jevne mellomrom. I Aftenposten 26.juli 1903 finner man en av hans annonser. Nederst i venstre hjørne står det at hans begravelsesbyrå ble etablert i 1862. Ser man i Aftenposten 14.mai 1878 står det annonser for begravelsesbyråene til Wang og O. Christiansen rett under hverandre. I 1878 hadde Christiansen hyppig annonser i Aftenposten. Årsaken kan være at han hadde fått en konkurrent i Wang Begravelsesbyrå. Snekker Edv. Hansen annonserte i Aftenposten i begynnelsen av oktober 1904 at han den 5. oktober samme år feiret sitt 25-årsjubileum som snekker hos Olavus Christiansen i Christiania Ligkistefabrik & Begravelsesbureau.  Dette begravelsesbyrået eksisterer i midlertid ikke i dag.
Trondheim helsefaghøgskole

Trondheim helsefaghøgskole var en høgskole for helsefaglige utdanninger, etablert i Trondheim i 1990. Skolen ble i 1994 fusjonert inn i Høgskolen i Sør-Trøndelag.
Skolen var en fusjon mellom vernepleierutdanningen ved Vernepleierhøgskolen i Sør-Trøndelag (etablert 1973) og ergoterapeututdanningen ved Ergoterapihøgskolen i Trondheim (etablert 1974). Skolen holdt til i de gamle lokalene til Nidar Bergene i Ulstadløkkveien. I 1989 ble audiografututdanning startet ved skolen, som den første i landet, og i 1992 ble også fysioterapiutdanning startet. Disse studiene ble deretter fire studieprogram ved Avdeling for helse- og sosialfag ved HiST.
1. januar 2016 ble HiST en del av Norges teknisk-naturvitenskapelige universitet (NTNU), og studiene ble videreført som bachelorprogram under Fakultet for helse- og sosialvitenskap.
Deilini

Utseende

Middelsstore, langstrakte trebukker, ofte mørke med en blyaktig glans. Antennene er kortere enn kroppen.
Pronotum er omtrent så langt som bredt.
Lårene er litt klubbeformede.

Levevis

Larvene lever i død ved, mest av løvtrær.

Utbredelse

Gruppen er spredt utbredt i Europa, Asia og Australia. Det er uvisst om den afrikanske slekten Prosype også bør regnes med her.
Tonny Askevold

Tonny Askevold var en 18 år gammel mann som ble kvalt av en politioverkonstabel 1. april 1990. Han ble pågrepet av en politimann i en av garasjene under en boligblokk på Gullhaugfeltet i Bærums Verk. Politimannen kom hjem fra fest sammen med sin kone. Han hadde ifølge eget utsagn drukket alkohol, og det ble påvist 0,89 promille et par timer etter hendelsen. Legen som foretok klinisk undersøkelse konkluderte med at han ikke var sterkt beruset på det tidspunktet. Politimannen festet et grep rundt halsen på Askevold, og holdt det i rundt ti minutter i henhold til hans egen forklaring. Senere ble det klart under henleggelsen av saken at politimannen holdt halsgrepet i 20–25 minutter.
Saken var den første siden 1945 hvor en politimann ble siktet for forsettlig drap. I tidligere saker hadde siktelsen vært uaktsomt drap. Saken mot politimannen ble henlagt etter Riksadvokatens gjennomgang av saken. Etterlatte etter Tonny Askvold reiste deretter sivil sak mot politimannen, som også i den saken ble frifunnet.
Etter saken vedtok Justisdepartementet at politiet ikke lengre skulle ha lov til å ta halsgrep.
Kristiansund og Nordmøre Turistforening

Kristiansund og Nordmøre Turistforening er en medlemsforening av Den Norske Turistforening. Organisasjonen ble stiftet i 1888 og hadde første satsningsområde i Innerdalen i Sunndal kommune. Turistforeningshytten Innerdalshytta ble åpnet året etter, noen år senere kom Aursjøhytta (1893).
Fra midten på 1990-tallet har foreningen satset mye på en turistrute fra Tømmervåg i Aure til Halsanaustan i Halsa kommune. Denne har fått navnet fjordruta.
Geordie

Historie

Den opprinnelige (fra februar 1972) besetningen var: Vic Malcolm (gitar, vokal (født 3.12.1946, Newcastle)), Tom Hill (bass), Brian Gibson (trommer(født 06.03.1951, Newcastle)) og Brian Johnson (vokal). 
Deres første singel, «Don't Do It» kom inn på UK Top 40 i desember 1972. I mars 1973 slapp Geordie sitt debutalbum, Hope You Like It på EMI's Regal Zonophone plateselskap. Men deres andre album, Don't Be Fooled By The Name (1974), som inkluderte et cover av The Animals «House Of The Rising Sun» klarte ikke å gi en hit. Etter deres album Save The World i 1976 forlot vokalisten Johnson gruppen for et soloprosjekt. Bandets siste album, No Good Woman, i 1978 besto av tre uutgitte låter med Johnson og nyspilt materiale av Malcolm med den fremtidige Dire Straits-keyboardisten Alan Clark, vokalist Dave Ditchburn, bassist Frank Gibbon, og trommeslager George Defty. Bandet signerte en platekontrakt i 1980, men ble oppløst samme vår, da ble Johnson medlem av AC/DC for å erstatte Bon Scott.

Gikk over til AC/DC

Etter AC/DC 's vokalist Bon Scott døde i februar 1980, valgte AC/DC Brian Johnson (som Scott hadde rost for sangtalent) til å ta over syngingen. Johnson dukket først opp med AC/DC på deres album, Back In Black.
Juniorafrikamesterskapet i friidrett

Juniorafrikamesterskapet i friidrett er et toårig friidrettsmesterskap for juniorutøvere fra afrikanske land. Mesterskapet arrangeres av Det afrikanske friidrettsforbundet (Confederation of African Athletics), og ble første gang arrangert i 1994. Kun juniorutøvere (19 år og yngre) kan delta.
Den jødiske autonome oblastens flagg

Den jødiske autonome oblastens flagg består av en hvit duk med smale, vannrette striper i regnbuens farger: rødt, oransje, gult, grønt, lyseblått, mørkeblått og fiolett. Flagget er i størrelsesforholdet 2:3. De smale fargede stripene skal utgjøre en førtidel av flaggets bredde og er skilt av smale hvite striper tilsvarende en hundreogtjuedel av flaggets bredde.
Den jødiske autonome oblastens flagg ble innført 31. juli 1996. Det er tegnet av Aleksander Dimitrievitsj Valiajev.
Surfing under Stillehavslekene 2003

Surfing under Stillehavslekene  2003. Surfing var en av flere sporter som var med i de tolvte stillehavslekene som ble arrangert i Suva på Fiji i perioden 28. juni til 12. juli 2003. Det var andre gangen som surfing var med på programmet under stillehavslekene. Det var tre øvelser, to for menn og en for kvinner. Tonga ble beste nasjon med to gullmedaljer foran Tahiti med en.
Naturgress

Naturgress betegner bruken av biologisk gress som motsats til kunstgress, spesielt som dekke for fotballbaner.
I Norge kan fotballklubber selv velge om de vil ha natur- eller kunstgress, dette gjelder i alle divisjoner.
Yuncheng (Heze)

Yuncheng (kinesisk: 郓城县; pinyin: Yùnchéng Xiàn) er et fylke i provinsen Shandong i Kina. Det er understilt byprefekturet Heze, helt vest provinsen. I 1999 hadde fylket 1 066 896 innbyggere.
Bi, en av Shang-dynastiets hovedsteder, lå i det som i dag er fylket Yuncheng.
Skaret

Skaret er en boligområde i Harstad, sørvest for sentrum, ovenfor sykehuset i Heggen-området og grenser til friområdet Folkeparken.
28. januar

Navnedag

Karl, Karoline
Rødspette

Fiske

Rødspetta er en svært god matfisk som i enkelte land, blant andre Danmark, er meget ettertraktet og viktig økonomisk. Det pågår et stort fiske etter arten i Nordsjøen. Langs norskekysten pågår det lite yrkesfiske etter rødspette, men en god del tas som bifangst, særlig i rekefiske, og av hobbyfiskere. Norgesrekordfisken ble fanget i Dalsfjorden, Bygstad (Sunnfjord). Fisken, som veide 5,2 kg og var 69 cm lang, er den største rødspetta som noen gang er tatt på sportfiskeredskap i Norge.

Hybridisering

Rødspetta kan danne hybrider med skrubbe og sandflyndre.

Bestand

Bestanden av rødspette har tatt seg opp igjen og regnes nå som meget god. I 2008 hadde Norge en totalkvote i Nordsjøen på 1105 tonn. I 2016 var den på 8920 tonn.
Rødspette er fredet i deler av landet deler av året (for eksempel Borgenfjorden første seks måneder).
Haisommer

Handling

Handlingen begynner mens en gjeng ungdommer holder en strandfest på øya Amity. En av jentene forlater festen for å ta et nattbad. Men den nattlige badeturen tar en brå slutt da en stor hvithai trekker henne under. Dagen etter blir levningene etter henne funnet på stranda. Brody, Stedets sheriff, tror jenta er offer for et hai-angrep, og tilkaller derfor en som er ekspert på hai. Etter en sjokkerende oppdagelse forsøker de begge å få strendene stengt, men de lokale politikerne, med borgermesteren i spissen, er livredde for å miste sommerturistene og nekter. Men når flere nye angrep inntreffer, med sjokkerte badegjester som vitne, er det ikke lenger tvil. Med den lokale borgermesterens velsignelse setter Sheriff Brody sammen et jaktlag bestående av seg selv, haieksperten Hooper og den tøffe fiskeren Quint. I Quints båt legger de ut på havet for å finne og tilintetgjøre utysket. De klarer omsider å lokalisere haien, men den viser seg å være langt større og smartere enn de hadde trodd - og snart blir det uklart hvem som jager hvem. Jakten blir svært dramatisk.

Popularitet og økonomi

Haisommer er en av filmhistoriens største suksesser. Den spilte inn 470 millioner dollar på verdensbasis, hvorav 260 millioner i USA alene. Den er (per 2019) den syvende mest innbringende filmen på kino i USA gjennom tidene. Haisommer er filmen som fremfor noen annen fremmet og populariserte det amerikanske begrepet blockbuster, og endret også måten som Hollywood brukte å markedsføre film på. Den vakte også oppsikt ved at den spilte inn såpass mange penger om sommeren. Et tidspunkt som tidligere hadde vært ansett som den dårligste tiden å lansere filmer på.

Anmelderne

Filmen ble meget godt mottatt av anmelderne og har fått på mye som 98 % på Rotten Tomatoes. Den amerikanske kritikeren Roger Ebert gav den toppscore og plasserte den senere på sin liste over «Great movie». Leonard Maltin gav den også toppscore og beskrev den som fremragende.
Den fikk også meget god mottakelse av de norske filmkritikerne. Arbeiderbladets anmelder kalte den praktfull. Den fikk terningkast fem av VG, Dagbladet og Aftenposten.

Priser

Filmen vant en rekke priser, blant annet tre Oscar-statuetter (lyd, klipp og musikk), én Golden Globe (musikk) og en Grammy (musikk).
I 2001 besluttet amerikanske National Film Preservation Board at filmen var betydningsfull nok til å lagres i National Film Registry.
Det amerikanske filminstituttet har kåret haien i filmen til filmhistoriens 18. beste skurkeskikkelse.

Likeheter med Ibsens En folkefiende

Enkelte har påpekt flere likhetstrekk mellom Haisommer og Henrik Ibsens kjente stykke En folkefiende. Det hevdes at begge kan ses i et etisk perspektiv. I Ibsens drama er drikke- og badevannet i badebyen livsfarlig forurenset, i Spielbergs film er strendene hjemsøkt av hai. I begge tilfeller forsøker de lokale myndighetene å fortie sannheten for å redde inntektene fra badesesongen.